డెమోక్రటిక్ రిపబ్లిక్ ఆఫ్ కాంగోలో క్రైస్తవమతం సంఖ్యాపరంగా ఆధిఖ్యతలో ఉంది. 2013-2014లో డెమోగ్రాఫిక్ అండ్ హెల్త్ సర్వేస్ ప్రోగ్రామ్ నిర్వహించిన సర్వేలో క్రైస్తవులు 93.7% (కాథలిక్లు 29.7%, ప్రొటెస్టంటులు 26.8%, ఇతర క్రైస్తవులు 37.2%) ఉన్నారు అని అంచనావేయబడింది. ఒక స్థానిక మతం కింబంగుయిజం మతానికి 2.8% అనుయాయులు ఉండగా, ముస్లింలు 1.2% మంది ఉన్నారు.

దేశంలో సుమారు 35 మిలియన్ కాథలిక్కులు ఉన్నారు. ఆరు ఆర్కిడియోసెసు, 41 డియోసెస్లు ఉన్నాయి.

కాలనీ పాలనకు బెదిరింపుగా ఉన్న " కింబంగుయిజ " ను బెల్జియన్ నిషేధించింది. అధికారికంగా " ది చర్చి ఆఫ్ క్రైస్టు ఆన్ ఎర్తు బై ది ప్రొఫెట్ సైమన్ కింబంగు " లో ప్రస్తుతం మూడు మిలియన్ల మంది సభ్యులు ఉన్నారు. ప్రధానంగా బస్-కాంగో , కిన్షాసాలో ఉంది.

కాంగోలో చర్చ్ ఆఫ్ క్రైస్ట్ ఆధ్వర్యంలో అరవై రెండు ప్రొటెస్టెంటు తెగల సమాఖ్యలు ఉన్నాయి. ఇది తరచుగా ప్రొటెస్టంటు చర్చి అని పిలువబడుతుంది. ఎందుకంటే అది చాలామంది డిఆర్సి ప్రొటెస్టంట్లు కలుపుతుంది. 25 మిలియన్ల మంది సభ్యులతో ఇది ప్రపంచంలోని అతి పెద్ద ప్రొటెస్టంట్ సంస్థలలో ఒకటిగా ఉంది.

ప్యూ ఫోరం ఆధారంగా 12% జనాభా ఇస్లాం ధర్మం ఆచరిస్తున్నారని భావిస్తున్నారు. సి.ఐ.ఎ. వరల్డ్ ఫాక్ట్ బుక్ ప్రకారం, ముస్లింలు జనాభాలో 10% ఉన్నారు. ఇస్లాం మతాన్ని ప్రధానంగా వర్తకులు, బానిసల రైడర్లు ద్వారా వ్యాప్తి చెందారు. కాంగోలో ముస్లింలు సున్నీలు (50%), షియాస్ (10%), అహ్మదిస్ (6%), వర్తక ముస్లింలు (14%) విభజించబడ్డారు. 2013 లో అల్-ఖైదాతో ముడిపడిన మిత్రరాజ్యాల ప్రజాస్వామ్య బలగాలు, కాంగోలో దాడులకు పాల్పడటం ప్రారంభించి పౌరులలో ఎక్కువగా క్రైస్తవులను చంపింది.

ఉగాండా నుండి 1953 లో దేశంలోకి బహాయి విశ్వాసం మొదటి సభ్యులు వచ్చారు. నాలుగు సంవత్సరాల తరువాత మొదటి స్థానిక పరిపాలక కౌన్సిల్ ఎన్నికయ్యింది. 1970 లో జాతీయ ఆధ్యాత్మిక అసెంబ్లీ (జాతీయ పరిపాలనా మండలి) మొదటిసారి ఎన్నికయ్యారు. విదేశీ ప్రభుత్వాలను తీవ్రంగా విమర్శించినందు వలన 1970 - 1980 లలో మతం నిషేధించినప్పటికీ, 1980 ల చివరినాటికి నిషేధం ఎత్తివేయబడింది. దేశంలో ఒక జాతీయ బహాయిని ఆరాధనను నిర్మించడానికి 2012 లో ప్రణాళికలు ప్రకటించబడ్డాయి.

సాంప్రదాయిక మతాలు ఏకస్వామ్యవాదం, అనిమిజం, ప్రాణాధారం, ఆత్మ, పితరుల ఆరాధన, మంత్రవిద్య, వశీకరణం భావనలను కలిగి ఉంటాయి. సాంప్రదాయిక విభాగాలు తరచుగా క్రైస్తవ మతం సాంప్రదాయిక విశ్వాసాలు, ఆచారాలతో విలీనమవుతాయి. క్రిస్టియానిటీలో ప్రధాన స్రవంతిని చర్చిలు గుర్తించవు. అమెరికా ప్రేరేపిత పెంటెకోస్టల్ చర్చి నేతృత్వంలో పిల్లలు, వృద్ధులకు వ్యతిరేకంగా మంత్రవిద్య ఆరోపణలు ముందంజలో ఉన్నాయి.

మొబుటు , జైరే (1965–97)
మాధ్యమం
భౌగోళికం
మతం